Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 808/11/3304	Nové Mesto nad Váhom, 13.6.2012
EEČ : 2-24-65-2012

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX republiky 
	sídlo organizácie: XXXXX, 
2.	XXXXX 
	sídlo organizácie: XXXXX, 
Obsahom zmieru je:
Poškodení si voči obvinenému neuplatnili žiadnu náhradu škody, nakoľko spôsobená škoda bude hradená prostredníctvom poisťovne Kooperatíva, a.s.
Obvinený  zloží sumu na všeobecne prospešné účely v celkovej výške 1.000,- € do 25.5.2012. Doklad o zložení peňažnej sumy na všeobecne prospešné účely tvorí prílohu tohto zmieru. Obvinený určil, že z uvedenej peňažnej sumy poukazuje štátu na peňažnú pomoc obetiam trestnej činnosti 100 %.
Poškodení súhlasia so zmierom a vyhlasujú, že ich nároky na náhradu škody sú v predmetnej veci uspokojené.
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom odd.Trenčín               - železničná p pod spisovou značkou KRP-67/Ž-TN-TN-2011.
dňa 09.10.2011 v čase o 17.24 hod. v medzistaničnom úseku žst. Nové Mesto - žst. Trenčín, ako vodič TATRA 815 TERRN 01, EČ: 6B9 2375 firmy OHL ŽS a.s. ČR na provizórnom železničnom priecestí v km 104,683, ktoré používa na stavbu tunela firma Skanska a.s. a firma OHL ŽS a.s. XXXXX, počas prechádzania cez železničné priecestie nezložil výsuvnú hydraulickú ruku na nákladnom motorovom vozidle TATRA 815 TERRN 01, v dôsledku čoho zachytil a roztrhol trolej prvej a druhej dopravnej koľaje medzistaničného železničného úseku a zlomil betónový stĺp troleje, čím spôsobil poškodenej organizácii XXXXX škodu vo výške 27.865,86 Eur, XXXXX škodu vo výške 22.685,78 Eur
Odôvodnenie: 
Proti obvinenému je vedené trestné stíhanie pre prečin Poškodzovanie a ohrozovanie prevádzky všeobecne prospešného zariadenia podľa § 288 Trestného zákona na tom skutkovom základe, že dňa 09.10.2011 v čase o 17.24 hod. v medzistaničnom úseku žst. Nové Mesto - žst. Trenčín, ako vodič TATRA 815 TERRN 01, EČ: 6B9 2375 firmy XXXXX na provizórnom železničnom priecestí v km 104,683, ktoré používa na stavbu tunela firma Skanska a.s. a firma XXXXX, počas prechádzania cez železničné priecestie nezložil výsuvnú hydraulickú ruku na nákladnom motorovom vozidle TATRA 815 TERRN 01, v dôsledku čoho zachytil a roztrhol trolej prvej a druhej dopravnej koľaje medzistaničného železničného úseku a zlomil betónový stĺp troleje, čím spôsobil poškodenej organizácii XXXXX škodu vo výške 27.865,86 Eur, XXXXX škodu vo výške 22.685,78 Eur.

Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

V prípravnom konaní boli vykonaný výsluch obvineného /- nej a poškodeného / - nej, a boli zabezpečené správy o povesti obvineného / -nej spolu s odpisom registra trestov.

Z predloženého spisového materiálu vyplýva, že obvinený/-á nebol doposiaľ uznaný vinným zo spáchania trestného činu, priestupku, resp. iného správneho deliktu. Obvinený/-á je kladne hodnotený v mieste svojho trvalého pobytu a v zamestnaní.

 Obvinený/-á a poškodený/-á s takýmto spôsobom vybavenia veci vyslovili súhlas.

Obvinený/-á a poškodený/-á uzavreli dohodu o zmieri, s obsahom uvedeným vo výrokovej časti tohto uznesenia.

	Peňažnú sumu určenú na všeobecne prospešné účely, ktorý obvinený/-á zaplatil na účet prokuratúry považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvineného/-nej a jeho doterajší život za primeranú.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného/-nej a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

Preto bolo potrebné rozhodnúť tak ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaromír Prokeš
prokurátor